Søknaden om fusjon av Høgskolen i Buskerud og Høgskolen i Vestfold ble overlevert Kunnskapsdepartementet 20. september 2012, etter at styrene ved begge høyskolene 27. august samme år ble enige om å anbefale at institusjonene slår seg sammen til én ny høyskole. Den nye høyskolen har som ambisjon å utvikle seg til et profesjons- og arbeidslivsrettet universitet, og de store profesjonsutdanningene skal fortsatt tilbys i både Buskerud og Vestfold.